b'\n_START_ARTICLE_\nRegul\xc3\xa6rt udtryk\n_START_SECTION_\nBasis\n_START_PARAGRAPH_\nEt regul\xc3\xa6rt udtryk, ogs\xc3\xa5 kaldet et m\xc3\xb8nster, er et udtryk som beskriver en m\xc3\xa6ngde af tekst som m\xc3\xb8nsteret passer til. De kan v\xc3\xa6re nyttige n\xc3\xa5r man skal afg\xc3\xb8re om en tekststreng tilh\xc3\xb8rer en godkendt m\xc3\xa6ngde, n\xc3\xa5r man vil s\xc3\xb8ge efter m\xc3\xb8nsteret for en delstreng i en st\xc3\xb8rre tekst, eller hvis man desuden vil erstatte dele af en tekststreng med en anden._NEWLINE_Regul\xc3\xa6re udtryk har en syntaks hvor tegn er delt op i almindelige tegn, der betyder hvad der st\xc3\xa5r, og metategn, der har s\xc3\xa6rlige betydninger. Der findes flere dialekter inden for regul\xc3\xa6re udtryk som afg\xc3\xb8r hvilke tegn der er specielle. Nedenfor er en dialekt givet som er kompatibel med flere implementeringer som benyttes i moderne programmeringssprog.\n_START_SECTION_\nDe almindelige tegn\n_START_PARAGRAPH_\nDe almindelige tegn er lettest. Det regul\xc3\xa6re udtryk, Hejsa er netop det:_NEWLINE__NEWLINE_en sekvens af fem tegn, hvor det f\xc3\xb8rste er et H, det n\xc3\xa6ste er et e og s\xc3\xa5 videre. Det er s\xc3\xa5ledes underordnet hvad der kommer foran eller bagved de fem tegn. Udtrykket Hejsa matcher s\xc3\xa5ledes med tekst som indeholder Hejsan og med Hejsa!, men derimod ikke hejsa, da der er afh\xc3\xa6ngighed af om det er med stort eller sm\xc3\xa5t \xe2\x80\x93 se afsnittet Tegnklasser nedenfor._NEWLINE_Alle alfanumeriske tegn er almindelige tegn._NEWLINE_Bogstaver uden for ASCII-tegns\xc3\xa6ttet, som \xc3\xa6, \xc3\xb8 og \xc3\xa5 er desuden ogs\xc3\xa5, og det samme g\xc3\xa6lder for andre ikke-engelske bogstaver.\n_START_SECTION_\nPraktisk anvendelse\n_START_PARAGRAPH_\nRegex bliver ofte brugt i selv de mest simple programmer skrevet i Perl, men finder sin generelle anvendelse n\xc3\xa5r der skal forekomme parsning/analyse af tekst (f.eks. i programmer som Emacs eller vi-editoren). Et eksempel kunne v\xc3\xa6re at sikre sig at brugere ikke indtastede ulovlige (eller u\xc3\xb8nskede) v\xc3\xa6rdier i en formular p\xc3\xa5 internettet eller i et program \xe2\x80\x93 s\xc3\xa5 problemer som f.eks. SQL-injektions kan nemt kan undg\xc3\xa5s (ved f.eks. kun tillade bogstaver og tal: [a-z\xc3\xa6\xc3\xb8\xc3\xa5A-Z\xc3\x86\xc3\x98\xc3\x850-9]))'